Case ID: 1183486
Sentence 26: Beləliklə, məhkəmələr iş materiallarına istinad etməklə iddia tələbinin rədd edilməsi barədə qanuni nəticəyə gəlmişlər və işə kassasiya qaydasında baxan məhkəmə kollegiyası cavabdehə lizinqə verilmiş heyvanların ölkəyə yeni gətirilməsi, cavabdehə yeni təhvil verilməsi səbəbindən, karantində 1 ay müddətində saxlanmaqla epizootiki vəziyyətləri laboratoriya müayinələri ilə aydınlaşdırıldıqdan sonra yuxarıda qeyd olunan təhvil-qəbul aktlarına əsasən cavabdehə təhvil verilməli olduğu halda, Gəncə Rayonlararası Təchizat Bazasına yerləşdirilmiş mal-qaranın, karantin müddətlərinə əməl olunmadan, epizootiki vəziyyətləri laboratoriya müayinələri aparılmadan, artıq xx xxxxxx 2013-cü ildə və xx xxxxxx 2014-cü ildə akt əsasında cavabdehə təhvil verildiyini, iş materiallarında isə cavabdehə təhvil verilmiş mal-qaranın karantində olduğu dövrdə epizootiki vəziyyətlərinin laboratoriya müayinələrinin aparıldığını, tam sağlam olduğunu təsdiq edən hər hansı sübutun olmadığını, tərəflər arasında lizinq münasibətləri üzrə qanunvericiliyin tələblərinə ilkin olaraq iddiaçı tərəfindən əməl olunmadığını, Respublika Baytarlıq Laboratoriyasının xx xxxxxx 2014-cü il tarixli ekspertiza rəyinə əsasən müayinə nəticəsində 172 baş iri buynuzlu heyvanın qan nümunəsində aparılan virusoloji müayinələr zamanı xlamidioz və şmallenberq xəstəliyinə qarşı anticisimlərin aşkar edildiyini, lizinq müqavilələrinin 2.1 və 2.1.1-ci maddələrinə uyğun olaraqsa Lizinq verənin (iddiaçı) bu müqavilədə göstərilən damazlıq heyvanları sağlam vəziyyətdə bütün sənədlərlə Lizinq alana verilməsini təmin etməli olduğunu, İddiaçı ASC-yə məxsus damazlıq heyvanların təhvil-qəbulu barədə Akların təsdiq olunmuş surətlərində damazlıq heyvanların tam sağlam və boğaz halda heç bir qüsuru olmadan təhvil qəbul edildiyi qeyd olunsa da, iddiaçının lizinqə verilmiş heyvanların sağlamlığını və baytarlıq normativlərinin tələblərinə uyğunluğunu təsdiq edən baytarlıq sənədlərini (hər hansı sertifikat, şəhadətnamə, arayış, baytarlıq (baytarlıq-sanitariya) rəyi, müayinə aktı və s.) məhkəməyə təqdim etmədiyini əzərə alaraq kassasiya şikayətinin dəlillərini əsassız hesab edir.Azərbaycan Respublikası MPM-nin 14.2 və 77.1-ci maddələrinə əsasən məhkəmə yalnız tərəflərin təqdim etdikləri sübutları araşdırmalı və onlardan istifadə etməlidir, hər bir tərəf öz tələblərinin və etirazlarının əsası kimi istinad etdiyi halları sübut etməlidir.